Radio 9 Oostzaan FM 106.4 - Radio Online. Dengar radio secara online. Internet Radio. Siaran langsung radio. Radio streaming. Clover.fm
Online Radio - Radio - Belanda - Radio 9 Oostzaan FM 106.4
Radio 9 Oostzaan FM 106.4 3.3/5 - 30 suara
Alamat: Begoniastraat 8, 1511 ER Oostzaan
Telepon: 075 - 77 100 33
Belanda / Pop Musik / Adult Contemporary
Belanda / Klasik Hit / 90-an / 80-an / Disko / 70-an
Belanda / Pop Musik / Variasi
Belanda / Oldies / 80-an / Britpop / New Wave / Pop Rock
Belanda / Eropa
Belanda / Variasi
Belanda / Lokal Musik / Variasi
Belanda / Traffic
Belanda / Oldies / 90-an
Belanda / Adult Contemporary
Belanda / Olahraga Bicara
Belanda / Pop Musik / Eropa Hit
Belanda / Disko Toortsie maak skandes! – toortsie.com
Toortsie maak skandes!
Desember 6, 2017 Desember 6, 2017 ~ Toortsie
Ek het julle gesê Toortsie moes eerder by die huis gebly het, maar julle wou mos nie hoor nie!
Toortsie het mos ‘n ou probleempie. Die wasters in haar oogkraantjies sluit nie meer so dig nie, en op die onmoontlikste tye begin die kraantjies lek. Die oogkraantjies, bedoel ek.
Nou ja, vanaand, of was dit al weer gisteraand, dis 12 oor 12, sien ek, was dit toe die eerste vertoning van Capital Singers Jingle All the Way.
Ai tog, Liezel het so mooi gebid voor ons op die verhoog gaan dat ons mooi sal sing en tog nie huil nie, maar toe die gordyn lig en Toortsie sien al die mense, toe trek haar keel toe en die oogkraantjies se wasters lek. Gelukkig net ‘n rukkie, maar wie tjank nou op ‘n verhoog terwyl die saal vol mense sit? Skande op die huis!
Weet julle, né, die verhoog staan vol gestapel met sangers en die orkes en dirigent en Corlia, omtrent 683 van ons, en daar waar die verhoog stop, begin die gehoor, blykbaar 1380 mense, dit lyk soos ‘n see van mense. Golwe vol mense. Kan julle julle indink hoe dit klink as al daardie 2063 mense as my somme reg is, mens maak nie hierdie tyd van die aand meer somme nie, almal saam, uit volle bors, ‘Kom alle getroues‘ sing, terwyl ‘n simfonie-orkes die begeleiding doen? Nee, ek dink nie julle kan julle indink nie en as ek julle vertel, gaan julle my in elk geval nie glo nie! Al wat ek weet, oogwasters werk nie sulke tye nie, in elk geval nie by die Toortsie nie!
En, terloops, as jy nog sou wou kom luister, maar jy het nie ‘n kaartjie nie, is jy klaar te laat, daar was nog net een plek oor en hy is seker ook al opgeraap. Ek hét julle gewaarsku!
Al wat ek wil sê is, behalwe vir die trane, was daar nog ‘n skande! Toortsie se woorde het opgeraak! Dit was só fantasties, ongelooflik, uit ‘n ander wêreld, hemels, Toortsie het nie woorde gehad om dit te beskryf nie, so julle kan net dink!
Foto geleen by Capital Singers se Facebook blad.
Posted in Lawwighede; Tong-innie-kies,Ursula
‹ PreviousAs jy musikaal is
Next ›Kameel – die fees hou aan
35 thoughts on “Toortsie maak skandes!”
Desember 6, 2017 om 7:32 vm
Wat ‘n wonderlike belewenis Toorts. Jy mag maar huil….. dit moes na so ‘n stukkie uit die hemel gelyk en voel het. Lekker sing tot die huis….. mmmmm….. ‘n ander plek jou roep. 😊
Desember 6, 2017 om 7:36 vm
Ai, hulle roep, hulle roep! Mens kan Toortsie mooi aantrek, maar jy moenie haar iewers heen neem nie! 😁
Desember 6, 2017 om 7:39 vm
Jy het jou heel goed gedra by Blue Crane!!! Ek was bang ons word daar uitgeskop en dan mag ek nie weer daar langs die water gaan sit nie. Dankie dat jy jouself so mooi ingehou het 😁😁😁😁😉
Desember 6, 2017 om 7:45 vm
Dit was erg! 🤩
Desember 6, 2017 om 7:51 vm
Sien ek nou reg! Dis sowaar Ursula wat so ń bietjie hier oor Toortsie kom skinder? Ai, ek wens ek het gaan kyk!
Desember 6, 2017 om 7:53 vm
Ursula is soos ‘n skim, mens weet nooit waar sy uitdop nie!
Desember 6, 2017 om 9:03 vm
Tyd dat sy bietjie meer inloer.xx
Desember 6, 2017 om 9:16 vm
Liewer nie! 😱
Desember 6, 2017 om 8:57 vm
Awesome! Dit klink vir my n belewenis met so baie mense saam. Mens kan mos nie emosieloos onder sulke omstandighede wees nie.
Net so! 😁 Ursula is weer uit haar plek uit!
Desember 6, 2017 om 9:58 vm
Desember 6, 2017 om 9:35 vm
Dit klink vir my heel normaal om te lek onder sulke omstandighede. Gelukkig was dit tydelik en kon jy sing.
Desember 6, 2017 om 9:54 vm
Ja dit wasgou onder beheer! 😁
Desember 6, 2017 om 9:42 vm
Die hewigste emosie wat ek nog ooit ervaar het tydens ‘n Capitals optrede, was die finale aand en finale lied by Fantasia. Duisende liggies het by die gehoor begin beweeg, en toe val die koor sommer ook in met hulle eie! Dit was ver by aandoenlik verby, en dit terwyl ons When you wish upon a star sing…
Desember 6, 2017 om 9:55 vm
Oooooeeeeee sug. Ons kan ongelukkig nie bly tot Don aand nie. Vanaand my laaste keer.
Desember 6, 2017 om 9:56 vm
Maar ek kom weer! As ek kan. 😁
Desember 6, 2017 om 10:51 vm
So jammer julle mis die grootte!! Maar dit is baie verslawend, jy sal weer wil kom
Desember 6, 2017 om 10:54 vm
O ja ek wil!
Desember 6, 2017 om 10:20 vm
Sing jou hart uit suster. Dis nie elke dag dat ‘n mens so ‘n geleentheid kry om èèn te wees met soveel ander mense nie.
Desember 6, 2017 om 10:23 vm
Regtig ja. Dankie
Desember 6, 2017 om 3:11 nm
Ag dit klink hemels, wens ek was daar
Desember 6, 2017 om 3:12 nm
Ek het dan gisteraand vir jou gewaai! 😁
Desember 6, 2017 om 3:19 nm
Klink my jy het so getjank jy het vergeet om te waai. LOL
Ek sou ook, ek wens ek kon sing <>
Desember 6, 2017 om 3:27 nm
Desember 6, 2017 om 3:31 nm
Toorts – Is die julle?
Desember 6, 2017 om 4:51 nm
Hoebedoel mevrou dan nou?
Desember 6, 2017 om 4:52 nm
Iemand het ‘n video gepos wat ek geshare het. Maar ek is nie seker of jy dit kan sien nie?
As dit Capital Singers Jingle all the Way is, is dit ons.
Watter lied is dit?
Desember 6, 2017 om 5:00 nm
Dis gepos deur Vinnie Henrico wat die drommer was by julle konsert. Ek dink dis O holy night, dis net ‘n klein stukkie
Desember 6, 2017 om 5:10 nm
Ek gaan kyk of ek dit kry.
Desember 6, 2017 om 3:45 nm
Verlig en bly dat jy Ursula saamgebring het, anders was sy baie seergemaak…
So bly iemand is oor haar besorg 😀
Desember 6, 2017 om 11:21 nm
Want vir ons is ‘n Seun gebore
Desember 6, 2017 om 11:22 nm